บันทึกการประชุมสภาองค์การบริหารส่วนตำบลหัวเมือง

**สมัยสามัญ สมัยที่ 1/2565 ครั้งที่ 1**

**วันที่ 10 มกราคม 2565 เวลา 09.30 น.**

**ณ ห้องประชุมองค์การบริหารส่วนตำบลหัวเมือง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1234567891011121314 | นายอรรถวิทย์ จิตชูนายบุญทัน ใจเอิบนายสัญญา ดาวดึงษ์นายทองดี หนองซิวนายวุฒิชัย เครือจันทร์นายสวาท มาลูนนางสาวศิริพักต์ วงสกุลนายอมฤติ บุญยงค์นายมิตรชัย เกมแกรแมนนางสาวธัญญารัตน์ พรมเสนนางจันทร์ทอง สมบูรณ์นายสมบัติ ขัดสมนายอิทธิชัย เครือออนว่าที่ ร.ต.ปนาท ตนาวรรณ์ | ส.อบต.หมู่ 1ส.อบต.หมู่ 2ส.อบต.หมู่ 3ส.อบต.หมู่ 4ส.อบต.หมู่ 5ส.อบต.หมู่ 6ส.อบต.หมู่ 7ส.อบต.หมู่ 8ส.อบต.หมู่ 9ส.อบต.หมู่ 10ส.อบต.หมู่ 11ส.อบต.หมู่ 12ส.อบต.หมู่ 13เลขานุการสภาฯ | อรรถวิทย์ จิตชูบุญทัน ใจเอิบสัญญา ดาวดึงษ์ทองดี หนองซิววุฒิชัย เครือจันทร์สวาท มาลูนศิริพักต์ วงสกุลอมฤติ บุญยงค์มิตรชัย เกมแกรแมนธัญญารัตน์ พรมเสนจันทร์ทอง สมบูรณ์สมบัติ ขัดสมอิทธิชัย เครือออนปนาท ตนาวรรณ์ |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| - | - | - | - |  |

### **ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1234567891011 | นายสมพล พุ่มพวงนายวิทย์ วงศ์ยนต์นายชูชาติ วรรณสารน.ส.รัญชภัค ทองประไพนางสมทรง อะจิมานายพงศธร พรมวังนายมานพ วังสิงห์นายไพบูลย์ ช่างทองเก่งนายพินิจ รัตนบุผานายสาคร ขวดแก้วนายประยุทธ ประเวช | นายก อบต.หัวเมืองรองนายก อบต.รองนายก อบต.เลขานุการนายกฯผู้ใหญ่บ้าน หมู่ 10ผอ.รร.บ้านวังฟ่อนผู้ใหญ่บ้าน หมู่ 13ผู้ใหญ่บ้าน หมู่ 4ผู้ใหญ่บ้าน หมู่ 1ผู้ใหญ่บ้าน หมู่ 3ผู้ใหญ่บ้าน หมู่ 2 | สมพล พุ่มพวงวิทย์ วงศ์ยนต์ชูชาติ วรรณสารรัญชภัค ทองประไพสมทรง อะจิมาพงศธร พรมวังมานพ วังสิงห์ไพบูลย์ ช่างทองเก่งพินิจ รัตนบุผาสาคร ขวดแก้วประยุทธ ประเวช |  |

|  |  |  |  |  |
| --- | --- | --- | --- | --- |
| **ลำดับ** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 121314151617181920212223242526272829 | นายอินจันทร์ ผิวอ่อนนายวรายุทธ์ นันต๊ะแก้วนายวิเทียน อุดมนายทวน ยศไทยนายเดช ยี่ดวงนายประสิทธิ์ จิตพยัคนายวสันต์ ศรีบุญนางเรียมน้อย กาศเกษมนางสมคิด ฟูคำมีนายประภาส ทองประไพนายเหรี่ยน เขียนโพธิ์นางรัตนา ธรรมจักรนายอรรถพล คำมีสว่างนายจิรายุทธ์ หงษ์สิบเจ็ดนายอำพล โสภานายปิยพงษ์ มั่นคงนายรังสรรค์ จินายะนางสุดพรรษา รัตนบุผา | ผู้ใหญ่บ้าน หมู่ 8ผู้ใหญ่บ้าน หมู่ 5ผู้ใหญ่บ้าน หมู่ 7ผู้ใหญ่บ้าน หมู่ 6กำนัน ต.หัวเมืองผู้ใหญ่บ้าน หมู่ 11ตัวแทนผู้สูงอายุผอ.รร.บ้านหนองเสี้ยวผอ.รพ.สต.วังฟ่อนผอ.รพ.สต.หนองเสี้ยวที่ปรึกษานายกฯผอ.รพ.สต.หัวเมืองสมาชิกสภา อบจ.แพร่หัวหน้าสำนักปลัดผอ.กองการศึกษาฯผอ.กองช่างผอ.กองคลังผอ.กองสาธารณสุขฯ | อินจันทร์ ผิวอ่อนวรายุทธ์ นันต๊ะแก้ววิเทียน อุดมทวน ยศไทยเดช ยี่ดวงประสิทธิ์ จิตพยัควสันต์ ศรีบุญเรียมน้อย กาศเกษมสมคิด ฟูคำมีประภาส ทองประไพเหรี่ยน เขียนโพธิ์รัตนา ธรรมจักรอรรถพล คำมีสว่างจิรายุทธ์ หงษ์สิบเจ็ดอำพล โสภาปิยพงษ์ มั่นคงรังสรรค์ จินายะสุดพรรษา รัตนบุผา |  |

**เปิดประชุมเวลา 09.30 น.**

 นายอรรถวิทย์ จิตชู ประธานสภา อบต. ได้กล่าวเปิดประชุมและดำเนินการประชุม

**ระเบียบวาระที่ 1 เรื่องที่ประธานแจ้งให้ทราบ**

นายอรรถวิทย์ จิตชู ประธานสภา อบต. ได้แจ้งเน้นย้ำเรื่องการยื่นบัญชีรายรับและรายจ่ายในการเลือกตั้ง ของผู้สมัครรับเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบลหัวเมือง ซึ่งทางสำนักงานคณะกรรมการการเลือกตั้งประจำจังหวัดแพร่ จะมาให้คำแนะนำและรับยื่น ในวันที่ 18 มกราคม 2565 เวลา 13.30 น. ณ ห้องประชุมสภา อบต.หัวเมือง

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบลหัวเมือง ครั้งแรก**

 **( วันที่ 30 ธันวาคม 2564)**

 **มติที่ประชุม** รับรองเป็นเอกฉันท์

**ระเบียบวาระที่ 3** **เรื่องเพื่อพิจารณา / เพื่อทราบ**

* 1. **การแถลงนโยบายของนายกองค์การบริหารส่วนตำบลหัวเมือง**

**นายสมพล พุ่มพวง นายก อบต.หัวเมือง** ได้แถลงนโยบายต่อสภาองค์การบริหาร

ส่วนตำบลหัวเมือง ดังนี้

 เรียน ท่านประธานสภา ท่านสมาชิกสภาองค์การบริหารส่วนตำบลหัวเมือง และผู้มีเกียรติทุกท่าน

ตามที่ได้มีการเลือกตั้งนายกองค์การบริหารส่วนตำบลหัวเมือง เมื่อวันที่ 28 พฤศจิกายน 2564 และคณะกรรมการการเลือกตั้งได้ประกาศรับรองผลการเลือกตั้ง เมื่อวันที่ 28 ธันวาคม 2564 ไปแล้วนั้น กระผม นายสมพล พุ่มพวง ได้รับคัดเลือกเป็นนายกองค์การบริหารส่วนตำบลหัวเมือง พร้อมด้วยคณะบริหารท้องถิ่น ซึ่งประกอบด้วย

1. นายวิทย์ วงศ์ยนต์ รองนายกองค์การบริหารส่วนตำบลหัวเมือง
2. นายชูชาติ วรรณสาร รองนายกองค์การบริหารส่วนตำบลหัวเมือง
3. นางสาวรัญชภัค ทองประไพ เลขานุการนายกองค์การบริหารส่วนตำบลหัวเมือง

เพื่อให้เป็นไปตาม มาตรา 58/5 แห่งพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติม (ฉบับที่ 5) พ.ศ.2546 ก่อนนายกองค์การบริหารส่วนตำบลจะเข้ารับหน้าที่ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบลเพื่อให้นายกองค์การบริหารส่วนตำบล แถลงนโยบายต่อสภาองค์การบริหารส่วนตำบลโดยไม่มีการลงมติ ทั้งนี้ภายในสามสิบวันนับตั้งแต่วันประกาศผลการเลือกตั้งนายกองค์การบริหารส่วนตำบล นั้น

แต่ก่อนที่กระผมจะแถลงนโยบายต่อสภาแห่งนี้ กระผมขออนุญาตเรียนท่านประธานผ่านไปยังพี่น้องชาวตำบลหัวเมืองทุกท่าน ขอขอบพระคุณที่ได้ให้ความไว้วางใจกระผมเข้ามารับใช้ท่านทั้งหลาย และมีโอกาสกำหนดนโยบายให้สอดคล้องเหมาะสมกับสภาพปัญหาในปัจจุบัน ให้เป็นไปตามความต้องการของพี่น้องชาวตำบลหัวเมืองอย่างแท้จริง กระผมและเพื่อนสมาชิกสภาองค์การบริหารส่วนตำบลทุกท่าน ขอยืนยันด้วยความตั้งใจจริง ที่จะทำงานเพื่อรับใช้พี่น้องประชาชนตำบลหัวเมือง ด้วยความมุ่งมั่น ภายใต้หลักธรรมาภิบาล คือ สะอาด โปร่งใส และตรวจสอบได้ ทั้งนี้เพื่อการมีคุณภาพชีวิตที่ดีขึ้นของพี่น้องประชาชนตำบลหัวเมือง และ เพื่อให้การบริหารงานขององค์การบริหารส่วนตำบลหัวเมืองสามารถดำเนินการไปได้อย่างมีทิศทางและสามารถวางแผนการทำงานได้อย่างมีประสิทธิภาพ กระผมและคณะผู้บริหารจึงได้กำหนดนโยบายการบริหารราชการ องค์การบริหารส่วนตำบลหัวเมือง ในวาระการดำรงตำแหน่งใน 4 ปี ข้างหน้า ตามหน้าที่ที่กฎหมายกำหนดให้ดำเนินการได้โดยยึดหลักการปกครองระบอบประชาธิปไตยอันมีพระมหากษัตริย์ทรงเป็นประมุข

กระผมและทีมบริหารได้วางแนวทางนโยบายโดยได้คำนึงถึงแนวนโยบายของรัฐบาลและจังหวัด สอดคล้องกับปัญหาในตำบล ที่จะดำเนินการภายใต้นโยบาย “คุณธรรมนำบริหาร” โดยจะวางรากฐานให้แก่ชาวตำบลหัวเมือง ทั้งนโยบายเร่งด่วน และด้านเศรษฐกิจ สังคมและสิ่งแวดล้อม การศึกษา ศาสนาและวัฒนธรรม การการบริหารจะสร้างความเข้มแข็งและการมีส่วนร่วมในการแก้ไขปัญหา และส่งเสริมการดำเนินชีวิตตามแนวปรัชญาเศรษฐกิจพอเพียง และจะยึดตามนโยบายที่ให้ไว้แก่ประชาชนตำบลหัวเมือง รายละเอียดนโยบายแบ่งเป็นด้านต่างๆ ดังนี้

**1. นโยบายเร่งด่วน**

1.1 แหล่งน้ำ จะจัดหาแหล่งน้ำอุปโภค-บริโภค ปรับปรุงประปาและน้ำสะอาดให้เพียงพอต่อความต้องการของประชาชนและมีใช้อย่างทั่วถึง จัดหาแหล่งน้ำเพื่อการเกษตรในการแก้ไขปัญหาภัยแล้ง จัดทำแผนการบริหารจัดการน้ำในพื้นที่ภายใต้งบประมาณขององค์การบริหารส่วนตำบลหัวเมือง และประสานขอความร่วมมือและขอรับการสนับสนุนจากหน่วยงานอื่น

1.2 สร้างและปรับปรุงถนนให้เพียงพอและมีคุณภาพในการสัญจร และขนส่งผลผลิตทางการเกษตร

1.3 ขยายเขตไฟฟ้าให้มีใช้ทุกครัวเรือน และไฟฟ้าตามสถานที่สาธารณะ

**2. นโยบายด้านเศรษฐกิจ**

2.1 ส่งเสริมแนวนโยบายเศรษฐกิจพอเพียงตามพระราชดำริพระบามสมเด็จพระเจ้าอยู่หัว

2.2 ส่งเสริมอาชีพเกษตรยั่งยืน ควบคู่กับการใช้ปุ๋ยชีวภาพเพื่อลดต้นทุนในการผลิต

2.3 ส่งเสริมการทำอาชีพเสริม โดยการสนับสนุนกลุ่มอาชีพต่างๆ ในตำบล ทั้งในด้านเงินทุนและวิชาการ

2.4 จัดสร้างและปรับปรุงสิ่งสาธารณูปโภคที่เกี่ยวข้องและจำเป็นต่อการประกอบอาชีพให้เพียงพอและมีคุณภาพ เช่น ถนน แหล่งน้ำ ไฟฟ้า เป็นต้น

2.5 ส่งเสริมการตลาดสินค้าชุมชน ในการผลิตและจัดจำหน่าย

2.6 ส่งเสริมนโยบายในการประหยัดพลังงาน

2.7 ส่งเสริมให้ประชาชนได้นำภูมิปัญญาท้องถิ่นมาใช้ให้เกิดประโยชน์ เพื่อเพิ่มรายได้ให้แก่ท้องถิ่น

**3. นโยบายด้านสังคม**

3.1 สร้างความปลอดภัยในชีวิตและทรัพย์สินของประชาชนในตำบลและผู้มาเยือน โดยการประสานงานกับทางตำรวจบ้าน อปพร. เป็นต้น

3.2 จัดสิ่งแวดล้อมให้น่าอยู่อาศัยและมีความปลอดภัย

3.3 ต่อต้านยาเสพติดโดยการรณรงค์ในเรื่องของโทษและภัยจากยาเสพติด จัดการแข่งขันกีฬาเพื่อเยาวชนและประชาชน โดยประสานกับ รพ.สต. และโรงเรียน

3.4 ส่งเสริมให้เด็ก เยาวชน ประชาชน ออกกำลังกายเพื่อสุขภาพ

3.5 ส่งเสริมและดูแลคุณภาพชีวิตของประชาชนไม่ว่าจะเป็นผู้สูงอายุ ผู้พิการ ผู้ด้อยโอกาส

**4. นโยบายด้านสิ่งแวดล้อมและทรัพยากรธรรมชาติ**

4.1 รณรงค์ให้ประชาชนเห็นคุณค่า หวงแหนทรัพยากรธรรมชาติในชุมชน สร้างจิตสำนึกต่อส่วนรวมในการรักษาสิ่งแวดล้อม โดยเฉพาะทรัพยากรน้ำ

4.2 สนับสนุนการปรับปรุงภูมิทัศน์ของแหล่งน้ำ และทรัพยากรธรรมชาติให้คงสภาพที่สวยงาม

4.3 บริหารจัดการทรัพยากรธรรมชาติและสิ่งแวดล้อม โดยส่งเสริมให้มีการปลูกป่าชุมชน และบำรุงรักษาป่าในพื้นที่สาธารณะประโยชน์เพื่อให้คงอยู่กับท้องถิ่นต่อไป

4.4 จัดให้มีการกำจัดขยะที่เป็นระบบ

**5. นโยบายด้านการศึกษา**

5.1 สนับสนุนการศึกษาของโรงเรียนประถมศึกษาและมัธยมในตำบล

5.2 การพัฒนาเด็กก่อนวัยเรียนโดยศูนย์พัฒนาเด็กเล็กในตำบล

5.3 ส่งเสริมการศึกษานอกโรงเรียน

**6. นโยบายด้านศาสนาและวัฒนธรรม**

6.1 ส่งเสริมกิจกรรมของทุกศาสนา

6.2 รักษาและสืบทอดประเพณีวัฒนธรรมอันดีงามของท้องถิ่นและของชาติ

6.3 สนับสนุน ส่งเสริม ศิลปะและภูมิปัญญาท้องถิ่นให้มีการอนุรักษ์ไว้ตลอดไป

**7. นโยบายด้านการบริหาร**

7.1 ส่งเสริมการปกครองระบอบประชาธิปไตยอันมีพระมหากษัตริย์เป็นประมุข

7.2 การบริหารโดยความโปร่งใสและเป็นธรรม

7.3 การให้บริการมีความสะดวกรวดเร็วและเท่าเทียมกัน

7.4 เสริมสร้างคุณธรรมและจริยธรรมของผู้บริหาร สมาชิกสภา และพนักงานส่วนตำบล

7.5 ประสานงานและสนับสนุนกลุ่มองค์กรต่างๆในตำบลให้มีบทบาทมากขึ้น

7.6 สร้างเสริมความสามัคคีและความสมานฉันท์ใน อบต.หัวเมืองและประชาชนในตำบล

ท่านประธานสภา ท่านสมาชิกสภาองค์การบริหารส่วนตำบลหัวเมืองและผู้เข้าร่วมประชุมทุกท่าน การกำหนดนโยบายบริหารราชการท้องถิ่นของกระผมที่กล่าวมาแล้วข้างต้น ได้วางอยู่บนพื้นฐานข้อมูลความเป็นจริงของตำบล ตลอดจนการวิเคราะห์สภาพแวดล้อมทั้งทางด้านเศรษฐกิจ สังคม สิ่งแวดล้อม การศึกษา ศาสนาและวัฒนธรรม เมื่อการแถลงนโยบายเสร็จสิ้น กระผมพร้อมทั้งคณะผู้บริหารจะเร่งดำเนินการให้เป็นรูปธรรม โดยจะใช้แผนพัฒนาเป็นเครื่องมือในการขับเคลื่อนการบริหารงานให้เป็นไปอย่างเหมาะสมและมีประสิทธิภาพ

กระผมพร้อมคณะผู้บริหารจะดำเนินนโยบายโดยยึดหลักคุณธรรม จริยธรรม ในการบริหาร และหวังเป็นอย่างยิ่งว่าคงได้รับความร่วมมือจากสภาองค์การบริหารส่วนตำบลหัวเมือง และประชาชนตำบลหัวเมืองในการที่จะร่วมกันพัฒนาตำบลให้บรรลุตามเป้าหมายที่วางไว้ เพื่อให้พี่น้องประชาชนตำบลหัวเมือง ได้มีความเป็นอยู่อย่างมีความสุขตลอดไป

**โดยมีวิสัยทัศน์ผู้บริหารว่า** “ยึดมั่นหลักธรรมาภิบาล สืบสานวัฒนธรรม นำตำบลน่าอยู่ สู่คุณภาพชีวิตที่ดี”

**วิสัยทัศน์องค์กร** “ส่งเสริมคุณภาพชีวิตที่ดี มีบูรณาการร่วมกัน ยึดมั่นเศรษฐกิจพอเพียง ขนบธรรมเนียมเพียบพร้อม สิ่งแวดล้อมดี”

 **นายอรรถวิทย์ จิตชู ประธานสภา อบต.** ได้สอบถามที่ประชุมว่า ตามนโยบายที่นายกอบต. ได้แถลงมา มีผู้ใดต้องการซักถามหรือเสนอแนะอะไรเพิ่มเติมหรือไม่

 นายเหรี่ยน เขียนโพธิ์ ได้ขอให้นายกเพิ่มเติมนโยบายด้านสิ่งแวดล้อมด้วย

 นายประภาส ทองประไพ ผู้อำนวยการ รพ.สต.หนองเสี้ยว ขอให้นายกเพิ่มนโยบายด้านการป้องกันโรคต่างๆ โดยเฉพาะโรคโควิด-19

 นายวสันต์ ศรีบุญ ได้ขอให้นายกเพิ่มนโยบายด้านสังคม โดยการส่งเสริมกิจการของผู้สูงอายุ

 **ที่ประชุม** รับทราบ

 **3.2 การพิจารณาเรื่องการทิ้งขยะมูลฝอย**

ว่าที่ ร.ต.ปนาท ตนาวรรณ์ ปลัด อบต. ได้แจ้งให้ที่ประชุมทราบว่า นายจงใจ มหาวี ราษฎรบ้านหนองม่วงไข่ หมู่ที่ 7 ร้องเรียนศูนย์ดำรงธรรมจังหวัดแพร่ กรณีการทิ้งขยะของ อบต.หัวเมือง ซึ่งดำเนินการมาตั้งแต่ปี พ.ศ.2545 ซึ่งตอนนั้นพื้นที่ดังกล่าวอยู่ในเขตตำบลหัวเมือง และได้มีการให้ท้องถิ่นอำเภอสองและท้องถิ่นอำเภอหนองม่วงไข่ ออกมาตรวจสอบข้อเท็จจริง พร้อมกับให้ทาง อบต.หัวเมือง รายงานไปเบื้องต้นแล้ว และ อบต.หัวเมือง จะได้เสนอผู้บริหารและสภาท้องถิ่นเพื่อพิจารณาดำเนินการ

 ที่ประชุมได้พิจารณาแล้ว จะได้ประสานกับทุกฝ่ายที่เกี่ยวข้องเพื่อแก้ไขปัญหาต่อไป

 **มติที่ประชุม** เห็นชอบเป็นเอกฉันท์

 **3.3 การเปลี่ยนแปลงโครงการที่จ่ายจากเงินสะสม เมื่อวันที่ 6 สิงหาคม 2564**

ว่าที่ ร.ต.ปนาท ตนาวรรณ์ ปลัด อบต.หัวเมือง ได้แจ้งให้ที่ประชุมทราบว่า ตามที่ทาง อบต.หัวเมือง ได้จ่ายเงินสะสมเพื่อใช้ดำเนินการในโครงการวางท่อ PVC ขนาดเส้นผ่าศูนย์กลาง 6 นิ้ว พร้อมบ่อพักขนาด 0.40 x 0.40 เมตร จำนวน 7 บ่อ งบประมาณ 71,400 บาทนั้น แต่เนื่องจากพื้นที่ดำเนินการก่อสร้างบ่อพักมีท่อน้ำประปา เสาไฟฟ้า และแนวรั้วของชาวบ้าน จนทำให้เกิดปัญหาขึ้น จึงขอเปลี่ยนแปลงขนาดของบ่อพักเป็นขนาด 0.38 x 0.38 เมตร เพื่อที่จะสามารถดำเนินการก่อสร้างต่อไปได้

 ที่ประชุมได้พิจารณาแล้วเห็นว่า เพื่อให้โครงการสามารถดำเนินการได้ อันจะเป็นการแก้ไขปัญหาน้ำท่วมขังในชุมชน จึงได้ลงมติ

 **มติที่ประชุม** เห็นชอบเป็นเอกฉันท์

**ระเบียบวาระที่ 4** **เรื่องอื่นๆ**

 นายอรรถพล คำมีสว่าง ส.อบจ.แพร่ เขต 3 อำเภอสอง แจ้งเรื่องการขอรับการสนับสนุนงบประมาณจาก อบจ.แพร่ โดยได้รับการสนับสนุนโครงการขุดลอกห้วยแคร่เครีย , โครงการถนน หมู่ 3 โครงการถนนซอย 6 หมู่ 10 การก่อสร้างซ่อมแซมที่อยู่อาศัยผู้ด้อยโอกาส เรื่องน้ำเพื่อการเกษตร และขอให้ อบต.หัวเมือง ตั้งงบประมาณค่าน้ำมันสนับสนุนเครื่องจักรกลจาก อบจ.แพร่ ด้วย

 นายปิยพงษ์ มั่งคง ผู้อำนวยการกองช่าง ชี้แจงเกี่ยวกับโครงการที่ขอรับการสนับสนุนจากหน่วยงานอื่นๆ ประมาณ 10 โครงการ

 นายประสิทธิ์ จิตพยัค ผู้ใหญ่บ้านหมู่ 11 ขอให้ทาง อบต. ดูระเบียบเกี่ยวกับการตั้งงบประมาณค่าวิศวกรรับรองแบบแปลน ว่าจะมีแนวทางดำเนินการได้ไหม

 นายสัญญา ดาวดึงษ์ รองประธานสภา อบต. ฝากเรื่องการขอรับการสนับสนุนงบประมาณโครงการเปลี่ยนท่อเมนระบบประปา หมู่ 3

 ว่าที่ ร.ต.ปนาท ตนาวรรณ์ ปลัด อบต.หัวเมือง แจ้งเรื่องเพิ่มเติมคือ

1. การกรอกข้อมูลในแบบฟอร์มเพื่อทำประวัติผู้บริหารและสมาชิก โดยขอให้ส่งเอกสารคืนให้กับนักทรัพยกรบุคคล เพื่อที่จะได้ลงประวัติและรายงานให้ทางจังหวัด
2. การแจ้งเลขที่บัญชีของ ธกส. เพื่อที่จะได้ให้เจ้าหน้าที่การเงินฯ โอนจ่ายเงินค่าตอบแทน
3. การเปลี่ยนแปลงลายมือชื่อผู้บริหารชุดใหม่กับทางธนาคาร เพื่อการทำนิติกรรมของทางอบต. กับธนาคาร ธกส. และธนาคารกรุงไทย
4. การเสนอโครงการต่างๆของผู้นำหมู่บ้าน สมาชิกสภา ทั้งของบประมาณจาก อบต. งบอุดหนุนเฉพาะกิจ หรือจากหน่วยงานอื่นๆ จะต้องมีโครงการ/แผนงาน บรรจุไว้ในแผนพัฒนาท้องถิ่น และสถานที่ก่อสร้าง หากเป็นพื้นที่ของหน่วยงานอื่น จะต้องได้รับอนุญาตให้ทำการก่อสร้างก่อน

**ปิดประชุมเวลา 11.30 น.**

**(ลงชื่อ)** ว่าที่ ร.ต.ปนาท ตนาวรรณ์ **ผู้บันทึกการประชุม**

 (ปนาท ตนาวรรณ์)

 เลขานุการสภาองค์การบริหารส่วนตำบลหัวเมือง

 **(ลงชื่อ)** จันทร์ทอง สมบูรณ์ **ผู้ตรวจรายงานการประชุม**

 (นางจันทร์ทอง สมบูรณ์)

 คณะกรรมการตรวจรายงานการประชุม

**(ลงชื่อ)** ทองดี หนองซิว **ผู้ตรวจรายงานการประชุม**

 (นายทองดี หนองซิว)

 คณะกรรมการตรวจรายงานการประชุม

**(ลงชื่อ)** ศิริพักต์ วงสกุล **ผู้ตรวจรายงานการประชุม**

 (นางสาวศิริพักต์ วงสกุล)

 คณะกรรมการตรวจรายงานการประชุม

 **(ลงชื่อ)** อรรถวิทย์ จิตชู **ผู้รับรองรายงานการประชุม**

 (นายอรรถวิทย์ จิตชู)

 ประธานสภาองค์การบริหารส่วนตำบลหัวเมือง